open-index/open-wikipedia-markdown huggingface dataset:
Eini

**Eini Hannele Pajumäki** (født **Eini Hannele Orajärvi**; 1960) er en finsk sanger. 

Hun ble berømt med sangen «Yes sir, alkaa polttaa» i 1977. Andre kjente sanger Eini har blitt populær med er blant annet «Kesä ja yö», «Rakastua voisit aivan pikkuisen», «Xanadu» (cover), «Haloo hela Finland» (cover), «Monta monta yötä» (cover), «Kiitävän hetken hurma», «Tavataanko taas», «Olen neitsyt» (cover), «Kun kosket mua» og «Mä jään».

## Karriere
Eini Orajärvi vokste opp på en gård sammen med sin familie i Pello, Finland. Eini og hennes 14 år gamle lillebror startet ei gruppe som de kalte Sailons-bandet, som hun ble vokalist for i 1974. I 1988 giftet hun seg med Lars Pajumäki, og tok hans etternavn.

## Diskografi

**Studioplater:**
* *Eini* (Finnlevy, 1978)
* *Laululintunen* (Finnlevy, 1979)
* *Eini & Lady* (Finnlevy, 1981)
* *Jossakin jos haluat* (Finnlevy, 1982)
* *Aika pakkaus* (Finnlevy, 1983)
* *Eini* (Finnlevy, 1985)
* *Lauantai-illan tyttö* (Finnlevy, 1989)
* *Sydän onnea soi* (Ensoi Music, 1994)
* *Aina sun luonas* (Ensoi Music, 1996)
* *Tule vain* (AGM-Good Music Oy, 1998)
* *Mä jään* (KHY Suomen Musiikki Oy, 2011)

**Singler:**
* *Yes sir, alkaa polttaa / Kotiseutu* (Finnlevy, FS 49) (11/1977)
* *Vielä jossakin kohdataan / Rakastua voisit aivan pikkuisen* (Finnlevy, FS 55) (1978)
* *Vetonaula / Laululintunen* (Finnlevy, FS 82) (1979)
* *Kuinka rakastan Travoltaa / Superman (Finnlevy* (FS 96) (1979)
* *Xanadu / Ota kii jos saat* (Finnlevy, FS 123) (1980)
* *Liian pian ilta päättyy / Rajana taivas* (Finnlevy, FS 135) (1981)
* *Haloo hela Finland / Pasadena* (Finnlevy, FS 157) (1982)
* *Jossakin, jos haluat / Pikku nainen* (Finnlevy, FS 155) (1982)
* *Aika pakkaus / Kultasein* (Finnlevy, FS 167) (1982)
* *Elämäni mies / Vie vie vie* (Finnlevy, FS 180) (1983)
* *Je t'aime je t'aime / Kiitävän hetken hurma* (Finnlevy, FS 184) (1983)
* *Kellot käy / Kesä ja yö* (Finnlevy, FS 189) (1984)
* *Tyydytys / Olen neitsyt* (Finnlevy, FS 197) (1985)
* *Lauantai-illan tyttö / Hyväile, hyväile vaan* (Finnlevy, FS 219) (1989)
* *Joutsenet / Rakkauden satu* (Finnlevy, FS 222) (1989)
* *Lyhyt rakkaustarina / Aika eron kyynelten* (Ensio Music, SESCD 144) (1993)
* *Yön jälkeen / Tahdon rakastaa* (Ensio Music, SESCD 164) (1995)
* *Tule vain / Kaiken kauniin rinnalla* (AGM-Good Music Oy, AGM0498) (1998)
* *Sama ilta* (AGM-Good Music Oy, AGMCD0699) (1999)
* *Huone 105* (P-Production, PJPCD-102) (12/2003)
* *Joulun toive* (Sollenic Oy, SLCDS-1001) (12/2003)
* *Ajatusleikki* (P-Production, PJPCD-103) (9/2004)
* *Kun kosket mua* (P-Production, PJPCD-104) (4/2005)
* *Kesä ja yö / Suoraan suoneen / Huone 105* (remix) (P-Production, PJPCD-105) (5/2005)
* *Kerro mulle* (Einimusic, EPJCD-101) (10/2005)
* *Kuumia tuulia* (Motley, MOTCD-196) (5/2007)
* *Kesä ja yö* 2010 (Einimusic, EMCD-102) (5/2010)
* *Mä jään* (Einimusic, EMCD-102) (4/2011)
* *Älä menetä mua*(KHY Suomen Musikki Oy, KHYCD-102) (9/2011)

## Referanser


## Eksterne lenker
* 
* 
* 
*
Turi Josefsen

**Turi Lillian Josefsen** (født 1936 i Hammerfest) er en norsk-amerikansk forretningskvinne.

Hun var grunnlegger av og visepresident i United States Surgical Corporation (USSC), og administrerende direktør i den europeiske divisjonen, Auto Sutur Europa. På begynnelsen av 1990-tallet var hun den best betalte kvinnen i amerikansk næringsliv og på et tidspunkt angivelig verdens best betalte kvinnelige konsernsjef. Etter at USSC ble overtatt av Tyco International ble hun medlem av styret i WebSurg SA, et nettbasert kirurgisk treningsprogram.

Josefsen vokste opp i Hammerfest. Hun arbeidet på telegrafstasjonen der før hun reiste til USA som au-pair. Sammen med sin daværende ektemann Leon C. Hirsch bygde hun opp selskapet United States Surgical Corporation, som spesialiserte seg på kirurgiske instrumenter.

Hun har gjort betydelige investeringer i barndomsbyen Hammerfest, blant annet i flere hotellprosjekter og i «Turistua» panoramarestaurant, som åpnet i 1991 på byfjellet Salen. Hun har også gitt store pengegaver til ulike gode formål i Hammerfest, blant annet finansierte hun et flunkende nytt ridesenter i 2003. 

Hun har også vært med på å publisere et tobinds bokverk om Finnmark, sammen med fotograf Gunnar Altmann og journalist Bjørn Moholdt. Verket heter *The Fascinating Land. En reise i Vest-Finnmark / A Journey in West Finnmark*; bind 1 har undertittelen *. Naturen/Nature* (1995) og bind 2 har undertittelen *Mennesker i Vest-Finnmark*. Senere var hun også med på å finansiere dramatiseringen av Kautokeino-opprøret, som la grunnlaget for filmen Kautokeino-opprøret, regissert av Nils Gaup.

Josefsen har tildelt stipendiater og legater i kirurgi, inkludert en sjefskirurgstilling ved University of Illinois i Chicago (UIC).

## Referanser
Herman Cain

**Herman Cain** (født 13. desember 1945 i Memphis i Tennessee, død 30. juli 2020 i Atlanta i Georgia) var en amerikansk forretningsmann, radiovert og republikansk politiker som to ganger forsøkte å bli nominert av det republikanske parti som dets presidentkandidat.

## Liv og virke
### Bakgrunn
Han vokste opp i enkle kår i Atlanta. Moren var Lenora Davis Cain (1925–1982), som var vaskehjelp og hushjelp, og faren var Luther Cain (1925–2005), som vokste opp på en gård og arbeidet som frisør og vaktmester, og som sjåfør for The Coca-Cola Companys sjef Robert W. Woodruff.
 
Cain studerte matematikk og informatikk ved Morehouse College og Purdue University.

### Forretningsmann
Han begynte etter studiene å arbeide for næringsmiddelprodusenten Pillsbury Company. Han havnet til slutt i selskapsledelsen, og ble bemerket for sitt arbeid med Burger King, som den gangen var eid av Pillsbury. Fra 1986 til 1996 var Cain administrerende direktør i Godfather's Pizza, som han sammen med flere av selskapets ansatte og investorer kjøpte fra Pillsbury.

Som nyvalgt president i arbeidsgiverorganisasjonen National Restaurant Association i 1994 spilte Herman Cain en rolle i å nedkjempe president Bill Clintons forslag til ny helselov. Han var også nestleder i styret i Federal Reserve Bank of Kansas City fra 1992 til 1994 og styreleder fra 1995 til 1996, da han trakk seg for å kunne engasjere seg politisk. Han var økonomisk rådgiver for Bob Doles presidentvalgkamp i 1996. Fra 1996 til 1999 var Cain administrerende direktør i National Restaurant Association.

I 2006 ble Cain diagnostisert med kreft i tykktarmen og legene mente han hadde en tredjedels sjanse for å overleve. Cain gjennomgikk behandling med cellegift og kirurgi etter kreftdiagnosen.

### Politikk
Herman Cain tilkjennegav i 2000 sitt kandidatur til presidentvalget i 2000. Etter at George W. Bush i stedet ble valgt til det republikanske partis presidentkandidat uttrykte han at han mest hadde vært med for å få frem de politiske budskapene, men mente at Bush var den utvalge som folk lyttet til. Etter å ha avsluttet sin egen kampanje valgte han å støtte en av de andre presidentkandidatene, Steve Forbes.

Han stilte som kandidat til Senatet for Georgia i 2004 men tapte mot Johnny Isakson. Cain kom på andre plass med 26,2 % av stemmene.

Den 21. mai 2011 annonserte Cain at han stilte som kandidat i den republikanske nominasjonen foran presidentvalget i 2012. Cain ble regnet til Tea Party-bevegelsen, som på det tidspunktet hadde stor gjennomslagskraft i Det republikanske partiet. Den 31. oktober 2011 publiserte nettstedet *[[Politico]]* en artikkel hvor de fortalte at to kvinner hadde inngått forlik med Cain på 1990-tallet, etter å ha anklaget Cain for seksuell trakassering. Cain hevdet at anklager om utroskap og seksuell trakassering var usanne.

### Død
Han ble innlagt på sykehus i Atlanta 1. juli 2020, to dager etter at han testet positiv for koronaviruset. Han døde i slutten av samme måned på grunn av komplikasjoner grunnet COVID-19.

## Referanser


## Eksterne lenker
* 
* 
*
Svend Foyn – Den siste dansen (hørespill)

***Svend Foyn – Den siste dansen*** er et norsk kriminalhørespill i fem deler som gikk som påskekrim på NRK Radio i 2006. Stykket handler om Tønsberg-advokat og amatørdetektiv Svend Foyn som blir engasjert i en forsvinningssak. Det ender i et mord og Foyn innser at han kan bli neste offer. Rollen som Foyn spilles av Øystein Røger. Stykket er basert på Jan Mehlums roman om advokaten Svend Foyn, produsert av NRK Radioteateret.

Hørespillet er også utgitt på CD.
## Medvirkende
* Svend Foyn &ndash; Øystein Røger
* Mari Foyn &ndash; Elise Dingstad
* Wilhelm Mørk &ndash; Lasse Lindtner
* Sara Beyer &ndash; Kaia Varjord
* Thomas Beyer &ndash; Sigmund Sæverud
* Else Beyer &ndash; Marit Østbye
* Fred Fallet &ndash; Kyrre Hellum
* Jacob Munthe &ndash; Lasse Valdal
* Arina &ndash; Maria Henriksen
* Goggen &ndash; Per Schaanning
* Nabo &ndash; Kyrre Haugen Sydness
* Politivakt &ndash; Anderz Eide
* Dommer &ndash; Nils Nordberg
* Resepsjonist &ndash; Anderz Eide
* Portør &ndash; Hallvar Djupvik

## Referanser
Slaget ved Wavre

**Slaget ved Wavre** fant sted 18. og 19. juni 1815 i Nederlandene (nåværende Belgia). Franskmennene var tallmessige overlegent og beseiret prøyssiske tropper. Men seieren ble uten betydning ettersom trefningen medførte at franske tropper ikke kunne delta i slaget ved Waterloo, som fant sted samtidig noen kilometer lenger vest.  

## Se også

* Slaget ved Quatre Bras
* Slaget ved Ligny
LMFAO

**LMFAO** (et akronym for **Laughing My Freaking Ass Off**) var en amerikansk elektro hop duo fra 2006 til 2012. De startet i California i 2006, bestående av rapperne og DJ-ene Redfoo, (Stefan Kendal Gordy, født 3. september 1975) og SkyBlu (Skyler Husten Gordy, født 23. august 1986). Redfoo er SkyBlus onkel. De er sønn og sønnesønn, henholdsvis, av grunnleggeren av plateselskapet Motown, Berry Gordy. Musikken deres handler om festing og drikking, og gruppen refererer ofte til musikken sin som «party rock». Navnet LMFAO er Internett akronym for «Laughing My Fucking Ass Off», og uttales bokstav for bokstav.

## Liv og karriere
Redfoo (Stefan Kendal Gordy) og SkyBlu (Skyler Gordy) vokste begge opp i Los Angeles-området i Pacific Palisades. De dannet gruppen LMFAO i 2009. Redfoo er den åttende og yngste sønnen til Berry Gordy, Jr, grunnleggeren av Motown, et Detroit-basert plateselskap som The Jackson 5 var signert til i seks år. Redfoo er sønn av Nancy Leiviska, en musikkvideoregissør og forfatter.

## Referanser


## Eksterne lenker
* 
* 
*
Sigmund Eikås

**Sigmund Steinar Aslak Eikås** (født 26. april 1947) er en norsk folkemusiker og organisasjonsmann. Han er regnet som en av Norges fremste musikere på hardingfele og har vært leder for Indre Sunnfjord Spelemannslag i mange år. Eikås har ledet Indre Sunnfjord spelemannslag til seier i lagspel på Landskappleiken en rekke ganger. Han har også vært dommer på Landskappleiken.

I årene 1992-1995 og 2003 var han styreleder for Førde Internasjonale Folkemusikkfestival. Han var også leder i Landslaget for Spelemenn i tre år og ble utnevnt til æresmedlem i laget i 2002. 

Fra 1989 har han vært ansatt som fylkesmusiker av Sogn og Fjordane fylkeskommune.

## Priser
* 1994: Hederspris fra Rådet for folkemusikk i 1994
* 2001: Fylkeskulturprisen
* 2007: Postens Kulturpris 

## Eksterne lenker
* Presentasjon hos Fylkesmusikarane i Sogn og Fjordane
* Oppslag i NRK Sogn og Fjordanes Fylkesleksikon
Erik Hammer

**Erik Madsen Hammer** (født 1827, død 7. mai 1875) var fengselsinspektør ved Tukthuset i Bergen. 

Han kom opprinnelig fra Østerdalen. Hammer ble knivdrept av den innsatte omstreiferen og tateren Jakob Alexander Wallin, da han jobbet som inspektør i Bergen Tukthus. Saken gikk helt til Høyesterett, men Wallin ble dømt i alle instanser og benåding ble avslått. Kongen undertegnet dødsdommen. Wallin angret på drapet, og sendte en siste hilsen til Hammers enke Christiane, som hadde vært forberedt på å møte ham i tukthuset. Wallin ga det fineste han eide; et verktøyskrin, til Hammers eldste sønn, Hans Gudbrand Hammer, som senere ble overingeniør ved Dovrebanen. Enkefru Christiane Hammer (født Berg) flyttet fra Tukthuset til Nye Sandviksvei 41 med hele familien. Stortinget bevilget henne en pensjon på 200 spesiedaler, og det ble innsamlet penger privat. Til sammen kom dette på 1400 spesier. Hun hadde syv barn, og to av disse var syke. 

Wallin ble den tredje siste som ble henrettet i Norge i fredstid. Han ble offentlig halshugget på Nordnes i Bergen, 25. januar 1876. Henrettelsen er skildret i boken *Paa Vandring* (1882) av den bergenske forfatteren John Paulsen.

## Kilder
* Slektstre: «Erik Madsen Hammer og hans etterkommere» av Eivind Hammer, September 1964 Utgiver: Katrine Hammer 2011 hos flickr.com
* 
*
Svend Foyn – En nødvendig død (hørespill)

***En nødvendig død*** er et norsk kriminalhørespill i fire deler som gikk på NRK Radio i 2004. Stykket handler om Tønsberg-advokat og amatørdetektiv Svend Foyn som forsøker å hjelpe en kvinne som vil ut av et ekteskap med voldelig TV-kjendisen med ekle venner. Rollen som Foyn spilles av Øystein Røger. Regi er ved Harry Guttormsen og manus av Jan Faller. Stykket er basert på Jan Mehlums roman med samme tittel (2002).

Dette er den første av Mehlums bøker om Svend Foyn som er blitt overført til hørespill.

## Medvirkende
* Øystein Røger som Svend Foyn
* Cecilie Mosli som Kaja Bye
* Trond Espen Seim ... Jonas Bye
*Lasse Lindtner
* Jon Øigarden
* Minken Fosheim
* Hallvard Holmen
* Per Lillo-Stenberg
* Gjertrud Jynge

## Referanser
Lü Meng

**Lü Meng** (forenklet kinesisk: 吕蒙, tradisjonell kinesisk: 呂蒙, pinyin: *Lǚ Méng*, Wade-Giles: *Lu Meng*; født 178; død 219) var en betydelig general fra Wu-dynastiet i De tre rikers tid i det gamle Kina.

## Liv og virke
Lü Meng kom fra krigerbakgrunn. Han var øverstkommanderende under flere feltslag, som for eksempel ved Hefei. Han ble oppfordret av Sun Quan til å ta skolastiske studier, og dermed ble han en enda dyktigere strateg. Han studerte under den berømte Lu Su, som ble svært imponert av Lü Mengs evner. Senere var Lü Meng læremester for Lu Xun og sa til ham at han en dag skulle bli hans etterfølger.

Lü Meng klarte med sin seier i slaget ved Fancheng å erobre tilbake provinsen  Jing fra  Shu Han-riket og seiret over Guan Yu ved krigslist, ved det at han la seg syk og satte inn den til da ukjente Lu Xun som kommandant. Guan Yu lot seg lure og slappet av på sine forsvarsforanstaltninger. Da angrep Lü Meng og erobret provinsen. Han behandlet befolkningen godt, og dermed gikk de over til hans side og vendte seg mot Guan Yu.

## Død - tre versjoner
Etter å egenhendig å ha henrettet Guan Yu og hans sønn Guan Ping, syknet Lü Meng inn og døde.

I *[[Historien om de tre riker]]* blir Lü Meng besatt av Guan Yus rasende spøkelse og drept. Ifølge andre beretninger ble Lü Meng forgiftet av Guan Yus etterfølgere.

## Referanser
Selters

**Selters** er et naturlig kullsyreholdig mineralvann – sodavann – opprinnelig fra landsbyen Nieder-Selters nord for  Taunus-fjellene i Hessen i Tyskland. 

## Historikk
Vannet og kilden har vært viden kjent siden bronsealderen. Drikken var meget populær blant romerne, og man mener at det var romerne som gav navn til vannet. Men de lærde strides om romerne kalte det for «aqua saltare» (hoppende vann), eller «saltrissa» (stigende salt).

Fra 1787 finnes det annaler som forteller at det på verdensbasis ble eksportert mer enn én million flasker. 

I 1999 ble produksjonen av selters fra kilden Nieder-Selters lagt ned. 25 km unna fortsatte produksjonen fra kilden i Selters-Löhnberg, samt ved den konkurrerende kilden i Oberselters.

## Produksjon
Produkter med samme navn kan også bli fremstilt industrielt av vann tilsatt salter (spesielt natriumbikarbonat, «soda») og karbondioksid. 

## Anvendelse
Ved siden av å være en leskedrikk, har selters vært brukt til kurbad.

Selters er en vesentlig ingrediens i drinken pjolter.

## Referanser


## Eksterne lenker
*
Farande fant

***Farande fant*** er et musikkalbum med Kruttrøyk, utgitt i juni 2009.

## Sporliste

# «Kallen med krag'en»
# «Nede ved vatnet»
# «Farande fant»
# «Laurdagskveld i vår bygdeby»
# «Oppi ein dal»
# «Det ekje sånn det va»
# «Rastlaus»
# «Ei å vere nær»
# «Siste sjansen»
# «Kom kom kom»
# «Miriam»
## Medvirket
* Richard Hærland – trommer
* Gunnar Bortheim – kor
* Asbjørn Wie – orgel
* Hallstein Muri – trekkspill og orgel
* Almar Bruland – miks
* Lasse Rosin – mastering
* Vegard Fimland – coverfoto

## Eksterne lenker
RingsakerOperaen

**RingsakerOperaen** er et amatørbasert operaselskap i Ringsaker i Hedmark. Det ble etablert i 1979, etter at *Ringsaker Operakor* var dannet to år tidligere. RingsakerOperaen hadde sin første oppsetning i 1979: *[[Elskovsdrikken]]* av Donizetti. Operaen satt opp flere operaer, om enn ikke hvert år, og har også andre arrangement gjennom året. Oppsetningene skjer i samarbeid mellom profesjonelle og frivillige aktører. 

Foreningen ble omorganisert til en stiftelse i 1998, med tilslutning fra *Ringsaker Operakor*, *RingsakerOperaens Venner*, *RingsakerOperaen Produksjon* og *Hedmarken Symfoniorkester*.  Operasjef er (pr. 1. mai 2014) Kari Elisabeth Bekken. Hun etterfulgte Marit E. Selfjord som igjen hadde etterfulgt Durita Brattaberg. 

Hovedoppsetningen i 2011 var en nyskrevet opera av Ragnar Söderlind etter Tryggve Andersens roman *[[I Cancelliraadens dage]]*, som har handling fra Ringsaker. 

RingsakerOperaen mottok Hedmark fylkeskommunes kulturpris i 1996.

## Eksterne lenker
* 
*
Lu Su

**Lu Su** (forenklet kinesisk: 鲁肃, tradisjonell kinesisk: 魯肅, pinyin: *Lǔ Sù*, Wade-Giles: *Lu Su*;  født 172 i Linhuai – i dag i fylket Dingyuan i provinsen Anhui i Kina, død 217) var rådgiver og general for Wu-dynastiet på De tre rikers tid i det gamle Kina.

Han hadde overtatt vervet fra Zhou Yu. Under slaget ved de røde klipper var han dennes nærmeste rådgiver og forbindelsmann mellom Wus og Shus hærer.

I 210 ble Lu Su, etter Zhou Yus død, kommandant over Sun Quans hærer og var inntil din død Sun Quans fremste rådgiver. Hans etterfølger ble Lu Meng. 

Lu Su forstod at diplomatiske forbindelser mellom Shu og Wu ville være fordelaktige. Han hadde stor respekt for Zhuge Liang, selv om hans forgjenger Zhou Yu hadde betraktet ham som en stor trussel.

## Referanser
Kruttrøyk (band)

**Kruttrøyk** er et norsk countryrockband, startet høsten 2000 som har etablert seg innen countryrock-stilen. Bandet har siden starten turnert store deler av Sør-Norge, og jobba seg opp fra å spille på folkeløse puber til store utearrangement og festivaler med tusenvis av tilhørere. Den 1. november 2003 kom bandet ut med sin første plate som heter *[[Kruttrøyk (EP)|Kruttrøyk]]*. Dette er en EP med 7 låter som er gitt ut på eget selskap. Plata fikk god kritikk og solgte 1&nbsp;000 eksemplarer. I 2006 kom plata *[[Kuler og krutt]]* på selskapet Tylden & co, og i juni 2009 kom den hittil siste plata *[[Farande fant]]*, ut.

## Medlemmer
* Jens P. Dyrdal – vokalist, gitar
* Hans Robert Hyllestad – gitar, mandolin og steelgitar
* Torbjørn Gran – bassgitar
* Jørn Moen – trommer

## Eksterne lenker
*
Karel Brückner

**Karel Brückner** (født 13. november 1939 i Olomouc) er en tsjekkisk tidligere profesjonell fotballspiller og -trener. Han var forbundskaptein for  (2002–2008) og Østerrike (2008–2009).

## Referanser


## Eksterne lenker
*
AIDAS

**AIDAS** er et uttrykk innenfor reklamebransjen. AIDAS står for oppmerksomhet (*attention*), interesse (*interest*), ønske (*desire*), handling (*action*) og tilfredsstillelse (*satisfaction*) og brukes av reklamemakere for å lage reklame som appellerer og bidrar til salg.

## Referanser
I Æventyrland

***I Æventyrland*** er en reiseskildring skrevet av Knut Hamsun, utgitt i 1903. Den beskriver en reise han foretok i 1899 fra St. Petersburg til Baku, gjennom Russland og Kaukasus.

## Referanser


## Eksterne lenker
* ''I Æventyrland'', Gyldendal 1903 - Fulltekst på Archive.org
Kildevern

**Kildevern** eller **kjeldevern** er massemedienes og journalistenes rett til ikke å røpe kildene sine. Kildevernet omtales i Vær Varsom-plakaten som et grunnleggende prinsipp i et fritt samfunn og som en forutsetning for at pressen skal kunne fylle sin samfunnsoppgave og sikre tilgangen til vesentlig informasjon.

## Referanser


## Litteratur
* Anders Brenna *Digitalt kildevern*  IJ-forlaget 2012 ISBN 978-82-7147-358-7
Kuler og krutt

***Kuler og krutt*** er et musikkalbum med Kruttrøyk, utgitt i . Dette er gruppas debutalbum.

## Sporliste
# «Godt å ha ei mor»
# «Såg ei jente»
# «Ka e det eg lar deg sjå»
# «Være med deg»
# «Blanke ark»
# «Trygg og naken»
# «Ålemannen og fiaten»
# «Odelsgut»
# «Luta lei»
# «Min e mykje større»
# «På gang»

## Referanser


## Eksterne lenker
*
Djent

**Djent** er musikksjanger innen heavy metal, inspirert av bandet Meshuggah og utviklet via Internett. Ordet «djent» er et lydord for en dempet, dyp og forvrengt gitarakkord. Typisk sett benyttes begrepet for å referere til musikk som gjør bruk av denne lyden, til lyden i seg selv, eller til det musikkmiljøet som omgir det.

## Musikere
Selv om Meshuggah er typisk nok blitt kreditert til den nyere bølgen av djent-grupper som «fedre av djent», regnes grupper og musikere innenfor denne sjangeren som Periphery, TesseracT, Chimp Spanner, Animals As Leaders og de nå oppløste Fellsilent. En del progressive metallband har også tidvis blitt betegnet innenfor sjangeren, inkludert Textures, After the Burial, Mnemic og Threat Signal

Internett har vært nøkkelen til utvikling og distribusjon av djent-musikk, med nettsteder som Got-djent.com, SoundCloud og gitar-forumet Sevenstring.org spiller en stor rolle i å skape fanbaser for mange flere populære djent-band.

## Referanser
Gloppen Jentekor

**Gloppen Jentekor** er et kor fra Sandane i Gloppen kommune. Koret ble etablert i 1969 av korets dirigent i nær 30 år, Ellen Johanne Mjelva. Mjelva løftet koret til et av de beste jentekorene i landet, og de vant en rekke priser. I 1990 ble koret tildelt Fylkeskulturprisen i Sogn og Fjordane.

I 1991 gav koret ut albumet «Gloppen jentekor», men blant annet Øyvind Lyslo.

## Referanser
Hedvig Mollestad Thomassen

**Hedvig Mollestad Thomassen** (født 1982) er en norsk jazz og jazz-fusion vokalist, gitarist og komponist fra Ålesund kjent fra Hedvig Mollestad Trio og som soloartist.

I 2009 ble hun kåret til årets unge jazztalent under Moldejazz og fikk som en del av prisen komme tilbake året etter med et eget band og ny musikk. Dette resulterte i at hun startet Hedvig Mollestad Trio med Ellen Brekken på bass og Ivar Loe Bjørnstad på trommer. Trioen ble nominert til Spellemannprisen 2013 for albumet *All of them witches* og til Spellemannprisen 2021 for albumet *Ding dong. You're dead*, begge i klassen rock.

Hun ga ut som første soloalbum i *Ekhidna* i 2020. For albumet vant hun Edvard-prisen 2020 og Spellemannprisen 2020, begge i åpen klasse. Hun mottok musikerprisen under Kongsberg Jazzfestival i 2019 og Gammleng-prisen i klassen musiker i 2021. For sitt andre soloalbum, *Tempest Revisited*, fikk hun Spellemannprisen 2021 i åpen klasse, samme år som hennes trio ble nominert i klassen rock.

Thomassen er utdannet jazzgitarist ved Norges musikkhøgskole. I tillegg til solokarriere og Hedvig Mollestad Trio, har hun spilt i en rekke rock- og jazz-band, blant annet Thomassen Trio, Bronco Busters, Songs and Sweet Potatoes og Vom (som «Mester Pøggs»). Hun har også en sentral rolle i Jarle Bernhoft og Hilde Marie Kjersems grupper, og har opptrådt med Trondheim Jazzorkester.

## Diskografi
* *Ekhidna* (2020)
* *Tempest Revisited* (2021)

## Referanser


## Eksterne lenker

* 
* 
* 
*  Hedvig Mollestad på SoundCloud
Wenche Kvalstad Eckhoff

**Wenche Kvalstad Eckhoff** (født 28. februar 1946) er en norsk billedkunstner, bosatt i Oslo.

Eckhoff er oppvokst i Stange og har tidligere bodd på Hamar. Hun har vært yrkesaktiv billedkunstner siden 1969, og debuterte på Høstutstillingen i 1971. Hun har siden deltatt med utstillinger i blant annet Kunstnerforbundet, Festspillene i Nord-Norge og Wagnefestivalen i Bayreuth, Bryggen museum i Bergen, Lillehammer kunstmuseum, Herning  kunstmuseum i Danmark etc. 

Hun er tildelt Statens garantiinntekt for billedkunstnere siden 1996. Hun har sin utdannelse fra Ealing School of Art i London, SHKS og Statens kunstakademi. Eckhoff arbeider både med stofftrykk og i andre uttrykk.

Eckhoff var medansvarlig for utstillingen HEMart i 1997 som fikk Hedmark fylkeskommunes kulturpris samme år.

## Referanser
French Open 2011

**French Open 2011** ble arrangert mellom 22. mai og 5. juni i Paris. French Open er en Grand Slam-turnering i tennis på grus og blir spilt på Roland Garros-stadion. Li Na vant kvinneklassen og ble dermed den første tennisspilleren fra Asia som har vunnet en Grand Slam-tittel. Rafael Nadal beseiret Roger Federer i herrefinalen, han vant turneringen for sjette gang, en tangering av Björn Borgs rekord. Det var samtidig Nadals tiende Grand Slam-tittel.  

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Double
### Mixeddouble

### Double damer

### Double herrer

## Referanser
Knut Wold (billedhugger)

:*Se også skiskytteren [[Knut Wold]]

*'Knut Wold''' (født 14. mai 1953) er en norsk billedhugger, bosatt i Stange.

Wold har studert ved Alanus Hochschule der Kunste og Hochschule der Kunste, Berlin. Wold arbeider ofte med objekter i store volumer av bare delvis bearbeidet stein.

Wold var medansvarlig for utstillingen HEMart i 1997 som fikk Hedmark fylkeskommunes kulturpris samme år. Han har også arbeidet med Nasjonale turistveger for Statens vegvesen. 

## Eksterne lenker
*
Kylie’s Remixes Volume 2

***Kylie's Remixes Volume 2*** er et remixalbum av den australske sangeren Kylie Minogue. Det ble utgitt i juli 1992 i Japan av PWL, og i mai 1993 i Australia av Mushroom Records.

## Sporliste
#«Better the Devil You Know» (U.S. Remix) – 6:03
#«Step Back in Time» (Walkin' Rhythm Mix) – 7:55
#«What Do I Have to Do?» (Between the Sheets Remix) – 7:10
#«Shocked» (DNA 12" Mix) – 6:16
#«Word Is Out» (12" version) – 5:53
#«If You Were with Me Now» (Extended version) – 5:11
#«Keep on Pumpin' It» (Angelic Remix) – 7:25
#«Give Me Just a Little More Time» (12" version) – 4:36
#«Finer Feelings» (Brothers in Rhythm 12" Mix) – 6:51
#«Do You Dare?» (NRG Mix) – 7:06
#«Closer» (The Pleasure Mix) – 6:49

## Eksterne lenker
* 
* ''Kylie's Remixes Volume 2'' på Allmusic
Mannen som ville bli konge

***Mannen som ville bli konge*** (originaltittel: *The Man Who Would Be King*) er et britisk-amerikansk eventyrdrama fra 1975 regissert av John Huston. Hovedrollene spilles av Sean Connery og Michael Caine, mens sentrale biroller spilles av Saeed Jaffrey og Christopher Plummer. Filmen er basert på Rudyard Kiplings novelle med samme tittel fra 1888.

Filmen ble meget godt mottatt av kritikerne. Den ble nominert til fire Oscar, en BAFTA og en Golden Globe.

## Handling
To eventyrlystne britiske soldater, Dravot og Carnahan, befinner seg i det koloniserte India på 1880-tallet. Gjennom diverse lyssky forretninger har de tusket til seg penger, men ønsker ikke å ende opp som noen simple tyver. Med 20 rifler og en idealistisk glød legger de derfor ut på en lengre reise for å underlegge seg Kafiristan, et område hvor mange stammer ligger i innbyrdes krig. Etter en lang og strabasiøs ferd havner de i en avsides landsby i Afghanistan, og ved hjelp av sine kunnskaper om moderne krigføring vinner de en rekke stammekriger for landsbyen. En dag oppstår en hendelse som får befolkningen til å tro at Dravot er inkarnasjonen av Aleksander den store. De to utnytter situasjonen og Dravor får status som noe mellom konge og gud. Men etter en stund går denne nyvunnede kongemakten til hodet på Dravor.

## Om filmen
;Anmelderne
*Mannen som ville bli konge* ble meget godt mottatt av kritikerne og har fått så mye som 95% på Rotten Tomatoes (20 anmeldelser, mai 2011). Den kjente amerikanske filmanmelderen Roger Ebert gav den toppkarakter og skrev blant annet følgende: «"The Man Who Would Be King" is swashbuckling adventure, pure and simple, from the hand of a master. It's unabashed and thrilling and fun». Aftenpostens anmelder mente at den var jevnt over underholdende, men samtidig ingen storfilm.

;Innspilling
Det meste av filmen ble innspilt i Marokko. Noen scener ble også gjort i USA, samt Pinewood Studios i England.

Huston hadde planer om å filmatisere denne novellen flere ganger, første gang allerede på 1950-tallet. Flere årsaker gjorde at det ble utsatt, gang på gang. Huston hadde opprinnelig tenkt at Clark Gable og Humphrey Bogart skulle spille hovedrollene. Senere ble Burt Lancaster og Kirk Douglas lansert som aktuelle kandidater, og etter det Robert Redford og Paul Newman. Newman anbefalte imidlertid å la rollene gå til Sean Connery og Michael Caine.

Den ble sendt som Mandagsfilm på NRK i 1987.

## Rollebesetning
* Sean Connery – Daniel Dravot
* Michael Caine – Peachy Carnehan
* Christopher Plummer – Rudyard Kipling
* Saeed Jaffrey – Billy Fish
* Shakira Caine – Roxanne
* Albert Moses – Ghulam
* Yvonne Ocampo – Dancer
* Mohammed Shamsi – Babu
* Paul Antrim – Mulvaney
* Karroum Ben Bouih – Kafu Selim
* Doghmi Larbi – Ootah

## Referanser


## Eksterne lenker
* 
* Foto
* The Man Who Would Be King – starpulse.com
Spill og Grill

**Spill og Grill** er en ungdoms- og musikkfestival som arrangeres på skolestadion i Halden sent i juni.
Den startet opp i Askim i 2006, men ble flyttet til skolestadioen i Halden året 2007 og har blitt arrangert hvert år etter det. Festivalen har hatt headlinere som Rumble in Rhodos, Honningbarna, Dead by April og Keep of kalessin.

Rockehuset har stått for arrangeringen og gjennomføringen av Spill og Grill utenfor skolestadioen, men fra 2010 har også Ungdomshuset Domino vært en av arrangørene.

Gitarpælming var en av aktivitetene under Spill og Grill 2010.
I 2010 og 11 har det også blitt arrangert skumparty etter konsertene i cirkusteltet på skolestadioen.

## Historikk

## Eksterne lenker
* Rockehuset Hjemmeside
* Spill og Grill 2012
* Spill og Grill 2011
* Spill og Grill 2010
Melek Tawus

Påfuglengelen   **Melek Tawus** (ملك طاووس) (kurdisk: **Tawûsê Melek**) er det sentrale fokus for tilbedelse i yezidismen. Yezidiene mener grunnleggeren av deres religion, Sjeik Adi Ibn Musafir, var en inkarnasjon av Melek Tawus.

Melek Tawus er den ypperste av erkeenglene, og  den direkte formidler mellom mennesker og Gud. Ifølge tradisjonen var Melek Tawus den første  engelen som ble skapt av Gud. Han nektet å bøye seg  for Adam, det første mennesket, og ville bare bøye seg for Gud. Melek Tawus forbindes derfor med Lucifer i jødisk-kristen tradisjon og Iblis i muslimsk tradisjon.  

Muslimer identifiserer ofte  Melek Tawus med Satan (Shaitan) og beskylder yezidiene for å være djevledyrkere.  

Statuetter av Melek Tawus oppbevares i yezidienes sentrale helligdom i Lalish i Irak. De vaskes ved høytidelige anledninger i den hellige kilden **zemzem**. Statuettene bringes hvert år rundt til yezidienes  landsbyer, der de troende samles for å tilbe dem med lovsang, felles måltider og ofring av penger eller andre gaver.

Det skal tidligere ha vært 7 slike statuetter, men det finnes idag bare 3.

## Referanser
Sidnei

**Sidnei Rechel da Silva Junior** (født 23. august 1989) er en brasiliansk fotballspiller som spiller for .

## Referanser


## Eksterne lenker
* 
*
Finnmarkssykehuset

**Finnmarkssykehuset HF**, eller **Finnmárkku buohcciviessu DF**, er ett av seks helseforetak i Helse Nord RHF, og har ansvaret for spesialisthelsetjenestetilbudet i Finnmark fylke. Finnmarkssykehuset har Hammerfest som administrativ hovedbase hvor også det ene av foretakets to sykehus befinner seg. Det andre sykehuset er i Kirkenes. Den psykiatriske helsetjenesten og rusomsorgen er svært desentralisert.

Finnmark har for en godt utbygd desentralisert spesialisthelsetjeneste – Alta-modellen fremstår i nasjonal sammenheng som et utstillingsvindu for gode og velfungerende desentraliserte spesialisthelsetjenester. I tillegg har foretaket en betydelig aktivitet i Karasjok, hvor de har et spesielt fokus på helsetjenester til den samiske befolkningen. De fleste kommunene i Finnmark har sykestueplasser – totalt 40 – som Finnmarkssykehuset finansierer/subsidierer, og som ut fra avstander og befolkningstetthet gir befolkningen i Finnmark et godt og trygt helsetilbud i nærheten av der de bor.

Finnmarkssykehuset er organisert i to sykehus og to klinikker. Støttefunksjonene (økonomi, regnskap, personal, lønn, teknisk drift og forskning- og fagutvikling) er virksomhetsovergripende. På grunn av de store avstandene i fylket, er det vedtatt å opprettholde to sykehus med akuttfunksjoner innen medisin, kirurgi og fødselsomsorg, psykiatrien er samlokalisert på klinikker. Innen psykiatrien har Finnmarkssykehuset  et Samisk Nasjonalt Kompetansesenter SÁNAG (SANKS) som har et nasjonalt ansvar for å tilby og utvikle helsetjenester til den samiske befolkningen.

Med avstandene i Finnmark er det spesielt viktig å ha et nært og forpliktende samarbeid med kommunehelsetjenesten, og Finnmarkssykehuset ønsker i så måte å være et utstillingsvindu for desentraliserte spesialisthelsetjenester i samarbeid med kommunehelsetjenesten.

## Referanser
Sivas

**Sivas** (tidigere *Sebaste*) er en by i det sentrale Tyrkia. Den er administrasjonssenter for provinsen med samme navn, og hadde 300&nbsp;795 innbyggere ved slutten av 2009. På en kongress i Sivas i 1919 ble det moderne Tyrkia grunnlagt av Atatürk. 

## Referanser


## Eksterne lenker
*
Brad Wright

**Brad Wright** (født 2. mai 1961 i Toronto, Ontario, Canada) er en canadisk TV-produsent, manusforfatter og skuespiller. Han er best kjent for å ha laget TV-serien *[[Stargate SG-1]]* (sammen med Jonathan Glassner), *[[Stargate Atlantis]]* (sammen med Robert C. Cooper), *[[Stargate Universe]]* (også sammen med Cooper). Før *Stargate* jobbet han som produsent og forfatter for *[[The Outer Limits]]*. Han har også skrevet manus for flere andre TV-serier, inkludert *[[Neon Rider]]*, *[[Adventures of the Black Stallion]]*, *[[The Odyssey]]*, ** og *[[Poltergeist: The Legacy]]*.

## Referanser


## Eksterne lenker
*
Jonathan Glassner

**Jonathan Glassner** er en amerikansk manusforfatter, regissør og produsent, best kjent for sitt engasjement i TV-serien *[[Stargate SG-1]]* (som han var produsent for de tre første sesongene) og *[[The Outer Limits]]*.

Glassner ble først lagt merke til som forfatter for sitt arbeid på *[[Alfred Hitchcock Presents]]*. Etter å ha skrevet for flere TV-serier, blant annet *[[21 Jump Street]]*, gikk han videre til *The Outer Limits*, og videre som forfatter og produsent for *Stargate SG-1*. Siden har han jobbet som forfatter og regissør for **', **', og andre serier. Han var også produsent for TV-seriene *[[Heist]]* og *[[Standoff (TV-serie)|Standoff]]*, i tillegg til Sci-Fi Channels *[[The Invisible Man]]*.

## Eksterne lenker
*
Robert C. Cooper

**Robert C. Cooper** (født 14. oktober 1968 i Toronto, Ontario, Canada) er en canadisk forfatter, produsent og regissør, best kjent for sitt engasjement i ''Stargate''-franchisen. Han har vært produsent for *[[Stargate SG-1]]*, *[[Stargate Atlantis]]* og *[[Stargate Universe]]* (begge de to siste i samarbeid med Brad Wright), og har både skrevet, produsert og regissert flere av episodene i de seriene.

## Eksterne lenker

*
Bu Wancang

**Bu Wancang** (tradisjonell kinesisk: 卜萬蒼, forenklet kinesisk: 卜万苍, pinyin: *Bǔ Wàncāng*, født 1903 i provinsen Anhui i Kina, død 1974, kjent på kantonesisk som *Baak Maan Chong* og med den engelske varianten *Richard Poh*) var en kinesisk filmregissør, kameramann og produsent. Han var en av Kinas ledende filmskapere fra 1920-årene til 1940-årene.

I 1921 begynte han som kameraassistent ved *China Film Company*. Som kameramann arbeidet han deretter også for filmselskapet Mingxing. Han medvirket til de kommersielt fremgangsrike produksjonene *Sentimentet* (1924) av Gu Kenfu og Chen Shouyin og *Den nye familie* (1925) av Ren Jinping. 

Han debuterte som regissør i 1926 med filmen *Uskyld*. I 1931 gikk han over til filmselskapet Lianhua, der han ble ansvarlig for et høyt antall filmer. Blant de viktigste kan nevnes en rekke med Jin Yan og Ruan Lingyu i hovedrollene: *Tao hua qi xue ji* (*Ferskenpiken*), *Yi jian mei* (*Duften av ferskenblomstring*) og *Lian ai yu yi wu* (*Kjærlighet og plikt*) (alle 1931), så vel som *Sange modeng nü xing* (*Tre moderne kvinner*, 1933).

Etter at Shanghai ble okkupert av japanerne forble Bu og medvirket ved produksjonen av nasjonalistiske kostymdramaer. Gan redigerte de japanske propagandafilmene *Universell kjærlighet* (1942) og *Opiumkrigen* (Med-regissør: Ma-Xu Weibang, 1943), som skulle rettferdiggjøre den japanske kolonialisme i Kina. Disse arbeidene hindret ham i en videre karriere i etterkrigstidens Kina. 

Han dro i 1948 til Hongkong og arbeidet i to år for Yonghua Film Company. Deretter grunnla han sitt eget Taishan Film Company og spilte inn filmer frem til 1960-årene i Hongkong.

## Referanser


## Eksterne lenker
*
Hertug av Franco

**Hertuginne av Franco** (spansk: *Duquesa de Franco*) er en arvelig adelstittel i Spania. Hertuginnetittelen ble opprettet i 1975 av kong Juan Carlos og tildelt Carmen Franco y Polo, datter og eneste barn av da nylig avdøde Francisco Franco. Hertuginnen av Franco fikk samtidig rang som grande av Spania. Sammen med hertuginnetittelen fikk hun et nytt våpen.

Carmen Franco ble gift med Cristóbal Martínez-Bordiú, 10. marki av Villaverde, i 1950. Hun fikk syv barn. Arvingen til tittelen etter spansk lov var hennes eldste barn, Carmen Martínez-Bordiú. Den 4. juli 2018 ble det kunngjort at Carmen Martínez-Bordiú arvet hertuginnetittelen. Partiene Partido Socialista Obrero Español og Izquierda Unida krevde at adelstittelen måtte avskaffes fordi den er forbundet med Franco-diktaturet og ble innført før overgangen til demokrati i Spania.

## Referanser
Per Kristiansen

**Per Kristiansen** (født 1948) er en norsk forfatter, frilansjournalist og tekstforfatter. Han har blant annet arbeidet som tekstforfatter i radioprogrammet *[[Hallo i uken]]* i NRK fra 1989 til 2009.

På 2000-tallet skrev Kristiansen fire satiriske romaner under pseudonymet «Anonym». Disse er trilogien *[[Kongepudler]]* (2006), *Kinderegg-effekten* (2007) og *Klassekamerater*, samt hans avsluttende bok, *Mordet på Anonym* (2011). Romanene har tatt for seg mer eller mindre aktuelle forhold innen politikk, næringsliv, kulturliv, medier, kommunikasjonsbransjen og kongehuset, og avdekket inngående kjennskap til mye av livet i maktens og kjendislivets innerste sirkler. Bøkene solgte godt og fikk bred medieomtale. Ikke minst skapte forfatterens anonymitet mye spekulasjoner. Tross iherdige forsøk klarte aldri norsk journaliststand å avdekke «Anonym»s identitet. Kristiansen stod fram som mannen bak pseudonymet «Anonym» på en pressekonferanse hos Kagge Forlag 24. mai 2011. 

Kristiansen har bakgrunn fra ml-bevegelsen, og var på begynnelsen av 1970-tallet aktiv i SUF(m-l), der han hadde vervet som formann i lokallaget for Grefsen/Sinsen i Oslo. Han har også arbeidet som lærer.

## Bibliografi
* 2006: *[[Kongepudler]]*, Kagge Forlag, ISBN 8248906477
* 2007: *Kinderegg-effekten*, Kagge Forlag, ISBN 9788248906827
* 2009: *Klassekamerater*, Kagge Forlag, ISBN 9788248908401
* 2011: *Mordet på Anonym*, Kagge Forlag, ISBN 9788248909163

## Referanser
Neon Rider

***Neon Rider*** er en canadisk dramaserie som ble vist på canadisk TV fra 1990 til 1995. Serien ble laget av Winston Rekert og Danny Virtue, og handlet om Michael Terry (Winston Rekert) som slutter i jobben som terapeut og i stedet tar på seg oppgaven som mentor for vanskeligstilte barn for å lære dem å leve et bedre liv.

Serien ble produsert av Alliance Atlantis og ble kringkastet av CTV Television Network på lørdager.

## Referanser


## Eksterne lenker
*
Akershus fylkes kulturpris

**Akershus fylkes kulturpris** ble delt ut årlig fra 1977 til 2001, med unntak av årene 1979, 1980 og 1981 hvor det ikke ble satt av midler til å prise vinneren. Pengepremien har variert fra 10 000 kroner i 1978, til 60 000 kroner fra 1988 til 2001.

## Prisvinnere

* 1977: Nils Johan og Borghild Rud (Nittedal)
* 1978: Ivo Caprino og Strømmen IFs lilleputtlag
:* *Ikke delt ut grunnet mangel på midler*
* 1982: Erik Bye (Asker)
* 1983: Hans Christen Mamen (Asker)
* 1984: Tom Lund (Lillestrøm)
* 1985: Vibeke Helgesen (Bærum)
* 1986: Inger Kvarving (Eidsvoll)
* 1987: Kai Zahl (Bærum)
* 1988: Ann Sæthre (Ski) og museumsjernbanen
* 1989: Arne Ekeland (Eidsvoll)
* 1990: Harry Kvebæk (Fetsund)
* 1991: Erik Aas jr.
* 1992: Nils Kaltenborn (Lillestrøm)
* 1993: Bærums Verk Idrettsforening
* 1994: Tor Brevik
* 1995: Sandvika Storband (Bærum)
* 1996: Bjørn Linnestad (Vestby) og Karl Nilsen
* 1997: Harald Lorentzen og Thor Trapness
* 1998: Oppegård amatørteaterlag (OPAL)
* 1999: Siw Vestengen
* 2000: Sigvald Tveit (Bærum)
* 2001: Eirik Sundli (Eidsvoll)

## Pengepremie
* 1977: *Ukjent*
* 1978: 10 000 kroner
* 1982: *Ukjent*
* 1983–1987: 50 000 kroner
* 1988–2001: 60 000 kroner

## Referanser
Heo Mok

**Heo Mok** (hangul: 허목, hanja :許穆) (født 1595, død 27. april 1682) var en koreansk politiker, filosof og forsker i Kongedømmet Joseon.

## Referanser


## Eksterne lenker
* 
*  Heo Mok:Daum 
*  Heo Mok:Naver
*  Heo Mok
Yun Seon-do

**Yun Seon-do** (hangul: 윤선도, hanja: 尹善道) (født 1587, død 1671) var en koreansk politiker, filosof, forsker og poet i Kongedømmet Joseon. 

## Referanser


## Eksterne lenker
*  Gosan Yun Seon-Do Memorial
*  Yun Seon-Do:Daum
*  Yun Seon-Do:Naver
*  Yun Seon-Do
Eyþór Gunnarsson

**Eyþór Gunnarsson** (født 9. september 1961) er en islandsk jazzmusiker (keyboards), komponist, arrangør og produsent.
Han er internasjonalt mest kjent som låtskriver og keyboardist i jazzfunk/fusionbandet Mezzoforte, der han blant annet skrev hitlåten «Garden Party», som ble bandets gjennombrudd i 1983.

Eyþór har utdanning i musikk fra Universitetet i Reykjavík, og har allsidig erfaring fra mange ulike musikalske retninger. Han har etablert seg som den fremste jazzpianisten i islandsk jazzhistorie, og samarbeidet med en rekke personer innen jazz og jazzbeslektet musikk, deriblant turnert som keyboardmann med LAVA og Randy Crawford i Europa og Asia.

Han er far til Sigga, Beta og Elín.

## Utvalgt diskografi
* *GAIA* (Eyþór Gunnarsson/Valgeir Guðjónsson, 1991)
* *Keldulandið* (Óskar Guðjónsson/Eyþór Gunnarsson, 2001)
* *Gengið á lagið* (Sigurður Flosason, 1993)
* *Íslandsför*(Tómas R. Einarsson, 1991)
* *[[Rhythm of Love]]* (Lava 1989)
* *Svif* (Bjørn Thoroddsen, 1982)
* *alle album med [[Mezzoforte (band)|Mezzoforte]]*

## Referanser


## Eksterne lenker
*
Aalborghus

**Aalborghus slott** eller bare **Aalborghus** er et festningsanlegg som ligger i Ålborg. Slottet ble oppført etter initiativ av 
Christian III i perioden fra 1539 til 1555 som festningsanlegg. Arkitekt var kongens byggmester Morten Bussert.
 
Anlegget viste seg ikke å kunne fungere som festning og gikk dermed over til å bli benyttet som hovedsete for kongens lendmann.

Aalborghus`historie går imidlertid lenger tilbake enn 1500-tallet. Det eldste man kjenner til ble omtalt første gang i 1340 og lå 
noe lenger mot syd. Dronning Margrete I var en av eierne. 

Kong Hans ble født på Aalborghus i 1455 og i 1513 døde han også her etter et fall fra hesten.
Det er svært lite igjen av det opprinnelige anlegget; kun østfløyen. Nordfløyen ble bygget på under Christian IV på 1630-tallet.

Aalborghus ble fredet i 1918.

## Referanser
Hjemmesitter

**Hjemmesitter** er den vanligste betegnelsen for en person som ikke benytter seg av sin rett til å avgi stemme ved kommunevalg eller stortingsvalg. Siden det i de fleste demokratier ikke er noen plikt til å avlegge stemme, er dette en lovlig (ikke-)handling. I en del diktaturstater er der stemmeplikt, der det er underforstått at makthaverne skal gjenvelges med høy prosent av de avgitte stemmene. Hjemmesittere er der et tilnærmet ikke-eksisterende fenomen.

Hjemmesittere oppgis vanligvis som den resterende prosentandelen etter at % valgdeltakelse er trukket fra. En må da se bort fra at noen kan ha hatt skjellig grunn for ikke å ha avgitt stemme. Gruppen kalles gjerne spøkefullt for «hjemmesitterpartiet», og kan ofte være vel så stort som de største stemmetallene på politiske partier.

Gruppen er en del av analysematerialet til valgforskere som forsøker å finne ut noe om hvilken innflytelse hjemmesittere har på mandatfordeling og annet.

## Referanser
Oliver Gill

**Oliver David Gil** (født 15.september 1990) er en tidligere engelsk fotballspiller som spilte for Manchester United. Gill ble utlånt til Bradford City i hans periode i Manchester United. Han er sønn av David Gill, Manchester Uniteds administrerende direktør, visesjef i G-14 og medlem i FAs styre.

Den 19. juli 2011 valgte Gill å studere økonomi ved Durham University og satte dermed fotballkarrieren til side. Året før avslo han en studieplass ved universitetet, for å fortsette med fotballen. Han ble kåret til årets reservelagsspiller sesongen 2010/2011, og var ubenyttet reserve på førstelaget ved flere anledninger.

## Referanser


## Eksterne lenker
*
Astrid Tveit

**Astrid Tveit** (født 26. juni 1957) er en norsk tidligere høydehopper som representerte Lillehammer IF og IL i BUL.

Hun kom på tiendeplass ved EM i friidrett innendørs 1975, femtendeplass ved EM i friidrett innendørs 1978 og tiendeplass ved EM i friidrett 1978. Hun deltok også i EM i 1974 og 1982, samt Sommer-OL 1976 uten å nå finalen. 

På nasjonalt nivå ble hun norgesmester i årene i årene 1974-1979 og 1981. Mellom 1974 og 1982 forbedret hun den norsk rekorden fem ganger fra 1,80m til hennes personlige bestmerke på 1,90 meter, oppnådd 13. juni 1982 i Praha. Dette plasserer henne fortsatt som nummer fem blant norske høydehoppere, bak Hanne Haugland, Anne Gerd Eieland, Stine Kufaas og Tonje Angelsen.

## Medaljer i norske mesterskap

## Referanser




## Eksterne lenker
*
Sagån

**Sagån** er en elv i Västmanland, med en lengde på 70 km inkludert kildeelven. Som kilde regnes Storljusen i Sala kommune. Elven renner gjennom innsjøene Silvköparen og Långforsen, passerer Sala før den munner ut i Mälaren et sted mellom Västerås og Enköping.

Elven utgjør over flere mil en grense mellom Västmanlands og Uppsala län, og langs en enda lengre strekning grensen mellom landskapene Västmanland og Uppland.

Sagån har en storslått fortid. Fram til siste istid strømmet den mektige Dalälven her. Da isen smeltet, ble elveløpet sperret like sør for det nåværende Avesta, og Daläven rant i stedet mot nordøst til sin nåværende elvemunning i Bottenhavet. Tilbake i det gamle elveløpet var den lille Sagån.

Elven inngår i Norrströms nedbørfelt.

Blant det sjeldnere dyrelivet man finner i elven, er fisken asp.

## Referanser
Saluån

**Saluån** er en ca 20 km lang elv, som munner ut i Bottenvika ved Salusand, ca 45 km nord for Örnsköldsvik. Saluån har kun tilstrømning fra små bekker, og er derfor sensitiv i forhold til tørke og regn. Det er en laksetrapp i elven, og der er også ørret og bekkeørret i elven.
Norske rekorder i skyting

Dette er en liste over godkjente **[[Norge|norske]] [[rekord]]er i [[skyting]]**, for menn og kvinner.

## Rifle

### 10m luft
Sist oppdatert: 30. mars 2011Kilde: Skyting.no

### 10m luft (med finale)
Sist oppdatert: 30. mars 2011Kilde: Skyting.no

### 10m luft, liggende
Sist oppdatert: 30. mars 2011Kilde: Skyting.no

### 10m luft, liggende (med finale)
Sist oppdatert: 30. mars 2011Kilde: Skyting.no

### 15 m, 30 skudd
Sist oppdatert: 30. mars 2011Kilde: Skyting.no

### 15 m, 45 skudd
Sist oppdatert: 30. mars 2011Kilde: Skyting.no

### 50m, liggende
Sist oppdatert: 30. mars 2011Kilde: Skyting.no

### 50m, liggende (med finale)
Sist oppdatert: 30. mars 2011Kilde: Skyting.no

### 50m, match
Sist oppdatert: 30. mars 2011Kilde: Skyting.no

### 50m, match (med finale)
Sist oppdatert: 30. mars 2011Kilde: Skyting.no

### Grovkaliber, liggende
Sist oppdatert: 30. mars 2011Kilde: Skyting.no

### Grovkaliber, match
Sist oppdatert: 30. mars 2011Kilde: Skyting.no

## Eksterne lenker
* Norgesrekorder Rifle hos *Skyting.no*
Kåre Nordseth

**Kåre Nordseth** (født 27. november 1969) er en norsk kulturarbeider, lysdesigner og trombonist, bosatt i Stange. 

Nordseth har arbeidet med lysdesign på flere festivaler, og også stått bak andre kulturopptrinn. Blant annet har han dirigert et «korps» av bilhorn ved flere anledninger: «Kongesangen» 17. mai 1999 på Tynset, og «Ja, vi elsker» 17. mai 2011 på Tangen. 

Sammen med fire andre unge kulturarbeidere mottok Nordseth Hedmark fylkeskommunes kulturpris for 1999.
M. I. McAllister

**Margaret I. McAllister** (født 1956) er en engelsk forfatter som skriver barnebøker. Hun vokste opp på nordøstkysten av England. *Urchin av de dansende stjerner* var den første boken i serien Tåkemantel krønikene. Den ble publisert av Bloomsbury Publishing i 2005.

## Referanser